احمد خليل ممثل من مصر. احمد خليل من مواليد يوم 15 يناير سنة 1941 فى محافظة الدقهليه بمدينة بلقاس القريبه من المنصوره, كان بيحب التمثيل من صغره بس والده رفض يسلك طريق التمثيل لانه عاوزه يبقى مهندس, بعد ما اتخرج من الثانويه العامه اصر على والده دخول معهد السينما, وافق والده على دخوله المجال الفنى بشرط يدخل قسم الاخراج و من دون علم والده دخل قسم التمثيل , حقق المركز الاول فى قسم التمثيل, فاقتنع والده بموهبة ابنه الكبيره و ووافق على مشواره فى التمثيل, اتخرج فى معهد السينما سنة 1965. التحق بمسرح الجيب, و من مسرحياته خادم سيدين و ياسين و بهيه, حب تحت الحراسه, فى السبعينيات سافر الخليج و ابتعد عن العمل فى السينما المصريه, شارك فى اعمال متميزه منها سليمان الحلبى بدور "الجنرال الفرنسى كليبر", رجع التمثيل فى التليفزيون المصرى فى اعمال تلفزيونيه زى يموت الزمار, حديث الصباح و المساء, زمن عماد الدين. درس فى المعهد العالى للفنون المسرحيه. اتوفى يوم 9 نوفمبر سنه 2021 بعد ما اتصاب بكوڤيد-19.